stanford-oval/wikipedia huggingface dataset:
קינג פאוור מהאנהון
עיצוב ומיקום

המגדל הוא בצורת פריזמה מרובעת עם מראה ספירלה מחוספסת ובעלת משטחים קוביתיים חתוכים בדופן המגדל. הבניין כולל סרט מפוקסל שמתערבל סביב החלק החיצוני, מקלף את שכבת פני השטח שלו כדי לחשוף שכבה פנימית, ויוצר מרפסות עם נוף של העיר. קירות הזכוכית של גורד השחקים מחולקים אופקית ואנכית ומוסיפים למראה המפוקסל, המשונה והייחודי של המבנה. גובהו עבר את השיא של מגדל באיוק II שהיה בגובה של 304 מטרים בהשלמתו בשנת 2016, מה שהופך אותו לבניין ה-88 בגובהו בעולם.
בין מאפייני המבנה: 10,000 מטרים מרובעים של שטחי מסחר, 209 יחידות דיור בשירות ריץ-קרלטון, עם מחירים הנעים בין כ-42 -500 מיליון באט (1.2-14 מיליון דולר), הם מהמחירים הגבוהים ביותר שהתבקשו עבור נדל"ן יוקרה תאילנדי.
ראו גם

מגדל באייוק II
בנגקוק
רחוב לאונרד 56
הערות שוליים

↑  Chung, Stephy (19 בדצמבר 2016). "MahaNakhon: Why Asia's futuristic skylines just got crazier". CNN. נבדק ב-30 ביוני 2017. {{cite news}}:  (עזרה)
↑  "MahaNakhon, Thailand's Tallest Building Completes". Skyscraper Center/CTBUH. 4 במאי 2016. אורכב מ-המקור ב-3 ביוני 2017. נבדק ב-4 במאי 2016. {{cite news}}:  (עזרה)
↑  Best Home (12 בפברואר 2013). "Top 10 most expensive condominium". Best Home. Best Home. אורכב מ-המקור ב-5 במרץ 2013. נבדק ב-12 בפברואר 2013. {{cite news}}:  (עזרה)
↑  "King Power scales up with MahaNakhon". 11 באפריל 2018. {{cite web}}:  (עזרה)
↑  "13.5b THB backlog for PACE". DDproperty. 3 ביוני 2015. {{cite news}}:  (עזרה)
↑  "PACE Jacks Up MahaNakhon Prices After Freehold Switch". Bangkok Post. 18 במרץ 2014. {{cite news}}:  (עזרה)
↑  "Pace Tops off sky project". Bangkok Post. 30 באפריל 2015. {{cite news}}:  (עזרה)
↑  "PACE Jacks Up MahaNakhon Prices". Bangkok Post. 18 במרץ 2014. {{cite news}}:  (עזרה)
↑  MahaNakhon (13 בנובמבר 2014). "Ole Scheeren's MahaNakhon Towers Excavate the Bangkok Skyline". Audrey Murray. Architizer. נבדק ב-13 בנובמבר 2014. {{cite news}}:  (עזרה)
↑  MahaNakhon (20 ביוני 2011). "New Bangkok Landmark MahaNakhon starts rising" (Press release). Pace Development Corporation PLC. נבדק ב-20 ביוני 2011. {{cite news}}:  (עזרה)
גורד שחקים MahaNakhon בשנת 2017
ראיין ארצ'ידיאקונו

| --- | --- |

ארצ'ידיאקונו, 2017
 לידה:  26 במרץ 1994 (בן 30) פילדלפיה, פנסילבניה, ארצות הברית
 עמדה:  רכז
 גובה:  1.91 מטר
 מספר:  51
 מכללה:  אוניברסיטת וילאנובה
 דראפט:  לא נבחר, 2016
 קבוצות כשחקן
 2016–2017 2017–2021 2021–2022 2022–2023 2023 2023–2024:  אוסטין ספרס שיקגו בולס מיין סלטיקס ניו יורק ניקס פורטלנד טרייל בלייזרס ניו יורק ניקס
 הישגים כשחקן
 זכייה באליפות המכללות (2016)
ראיין קוראן ארצ'ידיאקונו (באנגלית: Ryan Curran Arcidiacono; נולד ב-26 במרץ 1994) הוא כדורסלן אמריקאי, המשחק בעמדת הרכז.
קריירת מכללות

ארצ'ידיאקונו נולד בפילדלפיה שבפנסילבניה, ובין השנים 2012–2016 למד באוניברסיטת וילאנובה. בעונת 2015/2016 הוביל את קבוצת האוניברסיטה לזכייה בטורניר אליפות המכללות, לצדם של ג'יילן ברנסון, ג'וש הארט ומיקל ברידג'ס. בסיום אותה עונה זכה בתואר השחקן המצטיין של טורניר האליפות, במהלכו רשם ממוצעים של 15.8 נקודות ו-3.0 אסיסטים למשחק. לאורך כל קריירת המכללות שלו העמיד ארצ'ידיאקונו ממוצעים של 11.1 נקודות, 3.7 אסיסטים ו-2.3 ריבאונדים למשחק.
קריירה מקצועית

ארצ'ידיאקונו לא נבחר על ידי אף קבוצה בדראפט ה-NBA‏ 2016, ושיחק בעונת 2016/2017 באוסטין ספרס מליגת הפיתוח של ה-NBA.
ביולי 2017 חתם בשיקגו בולס על "חוזה דו-כיווני", אשר שנה לאחר מכן הומר לחוזה NBA סטנדרטי. ב-26 בנובמבר 2018 קלע שיא קריירה של 22 נקודות במשחק מול סן אנטוניו ספרס. לאורך ארבע עונותיו עם הבולס רשם ממוצעים של 4.8 נקודות ו-2.2 אסיסטים למשחק.
את עונת 2021/2022 פתח בקבוצת מיין סלטיקס מליגת הפיתוח, ובינואר 2022 זכה לחוזה בניו יורק ניקס.
בפברואר 2023, לאחר כשנה בניו יורק, הועבר בטרייד בין ארבע קבוצות לפורטלנד טרייל בלייזרס. ב-1 באפריל 2023 שוחרר מהקבוצה.
לקראת עונת 2023/2024 חזר לשחק בניו יורק ניקס. בפברואר 2024 שוחרר מהניקס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | שיקגו | 24 | 0 | 12.7 | 0.415 | 0.290 | 0.833 | 1.0 | 1.5 | 0.5 | 0.0 | 2.0 |
| 2018/2019 | שיקגו | 81 | 32 | 24.2 | 0.447 | 0.373 | 0.873 | 2.7 | 3.3 | 0.8 | 0.0 | 6.7 |
| 2019/2020 | שיקגו | 58 | 4 | 16.0 | 0.409 | 0.391 | 0.711 | 1.9 | 1.7 | 0.5 | 0.1 | 4.5 |
| 2020/2021 | שיקגו | 44 | 0 | 10.2 | 0.419 | 0.373 | 0.650 | 1.5 | 1.3 | 0.2 | 0.0 | 3.1 |
| 2021/2022 | ניו יורק | 10 | 0 | 7.6 | 0.500 | 0.444 | 0.000 | 0.8 | 0.4 | 0.1 | 0.0 | 1.6 |
| 2022/2023 | ניו יורק | 11 | 0 | 2.4 | 0.200 | 0.333 | 0.000 | 0.4 | 0.2 | 0.2 | 0.0 | 0.3 |
| 2022/2023 | פורטלנד | 9 | 4 | 16.2 | 0.250 | 0.350 | 0.000 | 1.2 | 2.3 | 0.3 | 0.0 | 2.6 |
| קריירה |  | 237 | 40 | 16.4 | 0.424 | 0.373 | 0.807 | 1.9 | 2.0 | 0.5 | 0.0 | 4.4 |
הערות שוליים

↑  Portland Completes Multi-Team Trade
קרל סטף

קרל אלברט סטף (בשוודית: Karl Albert Staaff;‏ 21 בינואר 1860 – 4 באוקטובר 1915) היה פוליטיקאי ועורך דין שוודי. הוא היה יושב ראש מפלגת הקואליציה הליברלית בין השנים 1907 – 1915 ובמהלך תקופה זו כיהן פעמיים כראש ממשלת שוודיה.
קריירה

סטף היה פעיל בתנועה למען זכות בחירה אוניברסלית וכראש הממשלה מטעם המפלגה הליברלית הוא הוביל ניסיון להנהגת זכות בחירה שוויונית לגברים. יורשו כמנהיג המפלגה, נילס אידן הצליח בסופו של דבר לסיים את המהלך ובשנים 1918 – 1919 הנהיג זכות בחירה אוניברסלית, כולל זכות בחירה לנשים (לאחר בקשות רבות מצד האיגוד הלאומי לזכות בחירה לנשים). בגלל התערבותם של השמרנים, ירדה בסופו של דבר מעל הפרק הצעתו של סטף להנהגת בחירות בשיטה הרובנית לטובת הנהגת בחירות בשיטה היחסית. ב-1912 הוארכה חופשת הלידה לנשים לשישה שבועות וב-1913 הונהגה תוכנית לתשלום גמלאות מכספי משלמי המיסים.
סטף נקלע לעימות קשה עם הממסד השוודי השמרני, הפרו-מלוכני והאנטי-דמוקרטי והיה לדמות שנואה בעיני מוביליו. מסע השמצה אינטנסיבי נוהל כנגדו, בו הוא צויר כהורס המסורת והחבר השוודית. תושבי סטוקהולם העשירים אף רכשו מאפרות בדמותו. צעדי המדיניות האנטי-צבאיים שלו גרמו למסע גיוס הכספים הנרחב ביותר בהיסטוריה של שוודיה עד לאותה עת. סכום של 12 מיליון קרונות שוודיות נאסף תוך כמה חודשים בשנת 1912 לבנייתה של ספינת הקרב HSwMS Sverige. סטף נאלץ להיכנע ולמורת רוחו הוזמנה הספינה.
ב-1914 התפטר סטף מהממשלה לאות מחאה, לאחר שהשמרנים ארגנו הפגנת חקלאים בחצר הארמון המלכותי בסטוקהולם, שם המלך גוסטב החמישי, שעל פי החוק היה אמור להתרחק מפוליטיקה, גינה את מדיניות ההגנה של סטף.
חברי המפלגה הליברלית בני זמנו ראו את סטף כראשון מבין מנהיגי שוודיה הליברלים במאה ה-20, שאחריו באו פרלמנטרים כמו נילס אידן, קרל גוסטב אקמן, חתן פרס נובל לכלכלה, ברטיל אולין, גונר הלן, פר אולמארק ובנגט וסטרברג.
קינבו 900

קינבו 900 (בגרמנית, באנגלית: KINEVO 900, קרוי גם: zeiss-kinevo-900  קרוי גם: QEVO) הוא מיקרוסקופ ניתוחי מתוצרת חטיבת הטכנולוגיה הרפואית Carl Zeiss Meditec (אנ') בבעלות יצרנית מערכות האופטיקה והאלקטרואופטיקה הגרמנית קרל זייס א.ג. (Carl Zeiss AG (אנ') (ממותג: zeiss).
המכשיר מאפשר ביצוע פעולות ניתוחיות מורכבות בשילוב אמצעים רובוטיים, אמצעי ניווט, הדמיה תוך ניתוחית, ויכולות אנדוסקופיות., בנוסף המערכת מספקת משוב תוך ניתוחי על ההתקדמות בניתוח על פני ההדמיה שנרכשה לפני הניתוח או במהלכו. ליכולות אלה ישנה חשיבות גדולה, מכיוון שהן משפרות מאוד את היעילות של ניתוחים לכריתה של גידולים שפירים וממאירים, בדיוק מקסימלי ועם מינימום פגיעה באזורי מוח רגישים.
מפעל היצרן "Carl Zeiss Meditec" בעיר ינה
ממאפייני "קינבו 900"

"קינבו 900" נחשב כיום למיקרוסקופ המתקדם בעולם.
המיקרוסקופ מאפשר הדגמה של מחלות מוחיות שונות, כולל כריתת גידולים שפירים וממאירים באמצעות סימון, והדמיה מתקדמת של כלי הדם המוחיים. בנוסף, "קינבו 900" מאפשר ראייה בתלת־ממד של פתולוגיות מוחיות שונות, תוך שימוש במשקפי תלת־ממד על פני מסך רחב, ללא צורך להשתמש בעיניות המיקרוסקופ.
בנוסף יש למיקרוסקופ יכולות משופרות ומתקדמות ביותר בתחום הרובוטיקה, אלמנט המגדיל את יעילות ניתוחי הכריתה בדיוק מקסימלי ועם מינימום פגיעה באזורי מוח רגישים.
"קינבו 900" היא רובוטיקה כירורגית מבוקרת המשפרת רמת תפעול המאפשרת דייקנות ומיצוב. בנוסף, "PointLock" מאפשרת לכירורג לבצע תנועת "KeyHole" (בתרגום חופשי לעברית: "חור המנעול") להתבונן על שטח גדול יותר בתוך חלל - יתרון מסוים באזורים עם גישה צרה.
מיקרוסקופים אופרטיביים הפכו לבסיסיים להצלחתם של פרוצדורות כירורגיות מודרניות אחרות. הם הפכו לפלטפורמות פעילות לפיתוח ממשקי בקרת משתמשים משופרים ומערכות רובוטיות. ההתפתחויות האחרונות מספקות משמעותית יותר פונקציות מאשר מיקרוסקופים אופרטיביים קודמים.
מחקר

מחקר בן שנה, פורסם ב-22 במרץ 2019 על ידי "Evgenii G Belykh" וחב' מהמרכז רפואי סנט ג'וזף, פיניקס, ארצות הברית במטרה לבצע הערכה מקיפה של מערכת מיקרוסקופ הדמיה רובוטית- "ZEISS KINEVO 900".
המחקר משווה את ביצועיו למודל הקודם של מיקרוסקופ כירורגי מתוצרת "ZEISS". הערכה בוצעה במעבדה לחקר נוירוכירורגיה, וההערכה כיסתה תפקוד רובוטי, אקסוסקופי (exo - חיצוני), אנדוסקופי ואפקט קרינתי.
המחקר מצא כי "KINEVO 900" מספק מספר שיפורים ביחס למיקרוסקופ הכירורגי הקודם.
ויזואליזציה היברידית דיגיטלית "4K" של תלת מימד של "קינבו 900" התגלתה כשיפור משמעותי ביחס לטכנולוגיה קודמת. במצב ההדמיה האקסוסקופית ובמרחק העבודה הארוך, צוות החדר הניתוח כולו יכול להעריך את המבנים המפורטים בעומק המסדרון הכירורגי. יתר על כן, התצוגה האקסוסקופית המסך הרחב התלת-ממדי מגדילה את הערך החינוכי להכשרת כירורגים בשיטה. המחקר מצא כי ניתן היה לבצע תפר מיקרו-וסקולרי ומניפולציות מיקרו-כירורגיות אחרות כאשר ה-"קינבו 900" שימש כאקסוסקופ עם התצוגה התלת-ממדית.
שיפורים בולטים אחרים שנמצאו עם "קינבו 900" בהשוואה למערכת "ZEISS" הקודמת כוללים שיפור בהדמיה פלואורסצנטית תוך ניתוחית. "קינבו 900" מספק אפליה טובה יותר בין האות הפלואורסצנטי והסביבה באמצעות תפיסה משופרת משמעותית של צבעי המוח והדם. רקמות שאינן פלואורסצנט נראו בהירות וטבעיות בהרבה עם התצוגה הדיגיטלית של הדגם החדש וקצת יותר בהירות דרך "oculars" בהשוואה למערכת הקודמת.
ה-"קינבו 900" סיפק פונקציית שכבת על-פני "Indocyanine green (ICG)" אנגיוגרפיה עם כיסוי מציאות מוגבר, רזולוציית תמונה טובה יותר ושיפור זרימת העבודה לאחר העיבוד לכימות הזרימה בהשוואה למערכות "ZEISS" הקודמות. מחקר זה הראה כי אנגיוגרפיה של "Indocyanine green (ICG)" הייתה מספיק רגישה כדי להעריך את זרימת הדם, אפילו בכלי קטן בקוטר של 1 מ"מ, עם תוצאות כמותיות דומות.
סיוע אנדוסקופי בניתוחים תוך-גולגולתיים המופעלים על ידי מיקרוסקופ מציע הדמיה נוספת של המבנים העמוקים. עם זאת, סיוע באנדוסקופ מוגבל על ידי ירידה או לפחות מכשולים משמעותיים בתמרון בהשוואה לשימוש במיקרוסקופ הניתוח.
"קינבו 900" היא פלטפורמת הדמיה רובוטית הממצקת שילוב של הדמיה מיקרוסקופית ואקסוסקופית עם אנדוסקופ זוויתי לבדיקה. כלי המיקרו-פיקוח המשולב במלואו, דגם ה-"QEVO", איפשר לבדוק אזורים סביב חלל הכריתה. השילוב של שתי תצוגות בפורמט תמונה-בתמונה מאפשר דרך בטוחה ויעילה לבצע נהלים בסיוע אנדוסקופ.
ההדמיה שלאחר הניתוח אישרה כריתה מוחלטת והמטופל נצפה חוזר לתפקוד מלא חודש לאחר הניתוח.
מסקנת המחקר: בסך הכל, השיפורים שבוצעו ב-"קינבו 900", יחד עם כלי המיקרו-פיקוח האנדוסקופי המשולב לחלוטין, הם משמעותיים.
שיפורים אלה ישפיעו על ארגונומיה, על דיוק, יעילות, על איכות הצפייה ועל הערך החינוכי של הליכים כירורגיים, ובלבד שמנתחים יקבלו הכשרה מתאימה לשימוש מיטבי.
בישראל

"קינבו 900" נכנס בסוף שנת 2019 לשימוש במחלקת נוירוכירורגיה ב-בית החולים רמב"ם.
חלוצי המנתחים במדינת ישראל ב"קינבו 900" הם: מנהל המחלקה הנוירוכירורגית הד"ר גיל סוירי וסגנו הד"ר עידו פלדור.
ראו גם

כירורגיה רובוטית
לקריאה נוספת

מאמר "QEVO® - A new digital endoscopic microinspection tool - A cadaveric study and first clinical experiences (case series)" (פורסם ב-26 במרץ 2019)
מאמרים QEVO - A new digital endoscopic microinspection tool - A cadaveric study and first clinical experiences(case series)
הערות שוליים

↑  "זייס קינבו 900" (zeiss-kinevo-900) surgicalmicroscopes.com/product/zeiss-kinevo-900
↑  דגם QEVO dexur.com/md/5042980
↑  Carl Zeiss AG - יצרנית גרמנית של מערכות אופטיות ואלקטרואופטיקה, שנוסדה בעיר ינה, גרמניה בשנת 1846 על ידי האופטיקאי קרל זייס
↑  היצרנית "zeiss" (בגרמנית) zeiss.de/meditec/produkte/neurochirurgie/operationsmikroskope/kinevo-900
↑  "חדש ברמב"ם: המיקרוסקופ הניתוחי שמשנה את פני הרפואה אתר 0404, מישל מחנין, 13 בינואר 2020
↑  "קינבו 900" ux-design-awards.com/product/kinevo-900
↑  רמב"ם: ניתוחי מוח בעזרת המיקרוסקופ המתקדם בעולם רדיו חיפה, אודיה שווץ, 13 בינואר 2020
↑  "קינבו 900" - ברושור zeiss.com/content/dam/Meditec/us/products/kinevo-900/brochures/kinevo_900_brochure_us_sur8733revc_final_optimized
↑  הערכת מעבדה של מיקרוסקופ ניתוחי רובוטי: פלטפורמת הדמיה לנוירוכירורגיה neuronewsinternational.com/zeiss-kinevo-visualisation-platform-for-neurosurgery
↑  ממחקריו של Evgenii G Belykh pubfacts.com/author/Evgenii+Belykh
↑  מרכז רפואי סנט ג'וזף health.usnews.com/best-hospitals/area/az/st-josephs-hospital-and-medical-center
↑  "המיקרוסקופ הניתוחי המתקדם בעולם - בשירות ניתוחי המוח ערוץ הידברות, 13 בינואר 2020
ראול גינסבורג

| --- | --- |

 לידה:  6 בינואר 1860 בוקרשט, הנסיכויות הרומניות המאוחדות 
 פטירה:  31 במאי 1955 (בגיל 95) מונטה קרלו, מונקו 
 מדינה:  רומניה 
 שפות היצירה:  צרפתית 
 סוגה:  אופרה 
 פרסים והוקרה:  קצין בלגיון הכבוד 
 
ראול גינסבורג (Raoul Samuel Gunsbourg‏; 6 בינואר 1860 - 31 במאי 1955) היה מלחין וכותב לבריתים, אמרגן ומנהל אופרה יהודי רומני.
גינסבורג נולד בבוקרשט, בנסיכויות הרומניות המאוחדות, במשפחה יהודית. ב-1875 סיים לימודי רפואה בבית הספר לרפואה של בוקרשט ושנתיים לאחר מכן שירת כחובש בצבא הרוסי במלחמה העות'מאנית-רוסית (1877–1878). לאחר מכן נסע לצרפת, שם המשיך בלימודי הרפואה.
גינסבורג נסע לרוסיה ב-1881 ותחת השליט החדש, אלכסנדר השלישי, קיסר רוסיה, יזם במוסקבה ובסנקט פטרבורג תיאטרון צרפתי.
ראול גינסבורג רכש את השכלתו המוזיקלית ואת הידע כאוטודידקט. ב-1881 הקים במוסקבה להקת אופרה צרפתית והופיע איתה גם בסנקט פטרבורג. במוסקבה הכיר את ריכרד וגנר. גינסבורג נסע לצרפת, שם ביים וניצח בגראנד ת'אטר דה ליל בעונת 1888/89 ובאופרה דה ניס בעונת 1889/91. הוא ניהל את תיאטרון האופרה של מונקו בשנים 1893 - 1951.
ב-3 בפברואר 1892 קיבל אזרחות צרפתית. ב-22 בנובמבר 1898 הוענק לו לגיון הכבוד בדרגת פרש וב-1 באוגוסט 1910 בדרגת קצין.
יצירות תיאטרליות (אופרות)

לה וייל אייגל (הנשר הזקן), מערכה אחת (הוקרן לראשונה ב-13 בפברואר 1909 במונטה קרלו)
איוון האיום, 3 סצנות (20 באוקטובר 1910 בבריסל, Théâtre de la Monnaie)
וניס, 3 סצנות (8 במרץ 1913 במונטה קרלו)
מאסטרה מנולה, 3 מופעים (17 במרץ 1918 במונטה קרלו)
שטן, 9 ציורים (20 במרץ 1920 במונטה קרלו)
ליזיסטרטה, 3 סצנות (20 בפברואר 1923 במונטה קרלו)
הנשים הגלנטיות של ברנטום, 5 סצנות (יחד עם מ. ת'ירייט וה. טומאסי) (12 בפברואר 1946 במונטה קרלו)
הערות שוליים

↑  Ivan le terrible (Gunsbourg, Raoul) (באנגלית)
↑  GUNSBOURG Raoul (1860-1955) (בצרפתית)
↑  Raoul GUNSBOURG (בצרפתית)
| --- | --- |
בקרת זהויות :  NLI: 987007313283505171  BNE: XX5561877  BnF: cb13743635n (data)  GND: 1030139210  ISNI: 0000 0001 1067 7179  LCCN: no88005294  Léonore: 178514  MusicBrainz: 07c05e20-92fb-4266-ab77-321aef3cb21c  NTA: 069326428  SNAC: w6sr1vqp  SUDOC: 158260694  VIAF: 64184994   WorldCat (עם VIAF): 64184994
קינג קוברה (סרט, 2016)

| --- | --- |

כרזת הסרט
 מבוסס על:  הרומן Cobra Killer: Gay Porn, Murder, and the Manhunt to Bring the Killers to Justice מאת אנדרו א. סטונר ופיטר א. קונוויי
 בימוי:  ג'סטין קלי
 הופק בידי:  ג'יימס פרנקו, וינס ג'וליבט, ג'ורדן ייל לוין, סקוט לוינסון, שון שנגהאני, איריס טורס
 תסריט:  ג'סטין קלי, על פי סיפור מאת ג'סטין קלי וד. מדיסון סבאג'
 עריכה:  ג'ושוע ריימונד לי
 שחקנים ראשיים:  גארט קלייטון, כריסטיאן סלייטר, אלישה סילברסטון, מולי רינגוולד, קיגן אלן, ג'יימס פרנקו
 מוזיקה:  טים קבסנוסקי
 צילום:  בנג'מין לואב
 מדינה:  ארצות הברית ארצות הברית
 חברת הפקה:  Rabbit Bandini Productions Yale Productions SSS Entertainment
 חברה מפיצה:  IFC Midnight
 שיטת הפצה:  וידאו על פי דרישה 
 הקרנת בכורה:  ארצות הברית 16 באפריל 2016 (טרייבקה) ארצות הברית 21 באוקטובר 2016 (ארצות הברית)
 משך הקרנה:  92 דקות
 שפת הסרט:  אנגלית
 סוגה:  דרמה, פשע, ביוגרפיה, להט"ב
 הכנסות:  74,712 דולר
 הכנסות באתר מוג'ו:   kingcobra
 דף הסרט ב־IMDb
 
קינג קוברה (באנגלית: King Cobra) הוא סרט דרמה-פשע ביוגרפי אמריקאי משנת 2016 אודות חייו וראשית הקריירה של השחקן והבמאי ברנט קוריגן. את הסרט ביים ג'סטין קלי על פי הרומן Cobra Killer: Gay Porn, Murder, and the Manhunt to Bring the Killers to Justice מאת  אנדרו א. סטונר ופיטר א. קונוויי. הסרט שוחרר ב-21 באוקטובר 2016, על ידי IFC Films.
תקציר העלילה

עלילת הסרט מתמקדת בסיפורו האמיתי של בריאן קוצ'יס, מפיק סרטים פורנוגרפים הומוסקסואליים (בסרט דמותו מכונה "סטיבן" ומגולמת על יד כריסטיאן סלייטר), שנרצח על ידי ג'ו (ג'יימס פרנקו) והארלו (קיגן אלן), שני מפיקים שאפתניים יריבים, שרצו לרכוש ממנו את חוזה ההעסקה של כוכב הפורנו ברנט קוריגאן (גארט קלייטון).
שחקנים ודמויות

| שחקן/ית | דמות | אודות הדמות |
| --- | --- | --- |
| גארט קלייטון | שון לוקהארט / ברנט קוריגן |  |
| קיגן אלן | הרלו |  |
| אלישה סילברסטון | ג'נט | אמו של שון |
| ג'יימס פרנקו | ג'ו |  |
| כריסטיאן סלייטר | סטיבן | הדמות מבוססת על דמותו של בריאן קוצ'יס |
| מולי רינגוולד | איימי | אחותו של סטיבן |
| שון גרנדילו | קיילב |  |
| ספנסר לופרנקו | מייקי |  |
הפצה

הסרט הוקרן  הופיע לראשונה בפסטיבל הסרטים של טרייבקה באפריל 2016.‏ זמן קצר לאחר מכן, חברת ההפצה IFC Films רכשה את זכויות הפצה לסרט. הסרט שוחרר בארצות הברית ב-21 באוקטובר 2016.‏
ביקורות ותגובות

על פי Rotten Tomatoes, כ-43% מ-35 המבקרים שסקרו את הסרט העניקו לו ביקורת חיובית; הדירוג הממוצע של הסרט באתר זה הוא 5.3 מתוך 10.‏ על פי Metacritic, לסרט דירוג של 48 מתוך 100, בהתבסס על 19 ביקורות. גרהם פולר (Screen Daily) כתב כי הסרט "שנון ונועז, ועשוי להפוך ללהיט לא רק בקרב קהל צופים להט"בי". דייוויד ארליך (IndieWire) העניק לסרט ציון +B ותיאר אותו כ-"קומדיה שחורה" עם צוות שחקנים מעולה. פיטר דיברוז' (וראייטי) טען כי הסרט הוא "כולו גסויות ללא נשמה", והישווה אותו ל-Cinemax After Dark (סדרת שידורי פורנוגרפיה רכה בחברת הכבלים האמריקאית Cinemax). ג'ון דה-פור (הוליווד ריפורטר) טען כי הסרט הוא מותחן משמים ולא קצבי.
יוצרי הסרט פנו לברנט קוריגאן עצמו, והציעו לו לשחק תפקיד משנה בסרט, אך הוא סירב. מאוחר יותר הוא מתח ביקורת על יוצרי הסרט, על אופן הצגת חייו, קריירת הפורנו שלו ומקרה הרצח בסרט בצורה לא מדויקת.
הערות שוליים

↑  "King Cobra". Box Office Mojo. Amazon.com. נבדק ב-30 באוקטובר 2016. {{cite web}}:  (עזרה)
↑  Lee, Ashley (18 באפריל 2016). "Tribeca: Christian Slater, James Franco Explain Why They Made Gay Porn Drama King Cobra". The Hollywood Reporter. נבדק ב-29 במאי 2016. {{cite web}}:  (עזרה)
1 2 3  Debruge, Peter (17 באפריל 2016). "Tribeca Film Review: King Cobra". Variety. נבדק ב-29 במאי 2016. {{cite web}}:  (עזרה)
↑  Lee, Ashley (2 במרץ 2016). "Tribeca Film Festival Sets Hologram for the King, Elvis & Nixon World Premieres". The Hollywood Reporter. נבדק ב-29 במאי 2016. {{cite web}}:  (עזרה)
↑  Hipes, Patrick (18 ביולי 2016). "James Franco Porn Murder Pic King Cobra Hooks Up With IFC Films". Deadline.com. נבדק ב-19 ביולי 2016. {{cite web}}:  (עזרה)
↑  Calvario, Liz (26 בספטמבר 2016). "King Cobra Trailer: James Franco and Christian Slater Star In Gay Porn Drama". Indiewire.com. נבדק ב-26 בספטמבר 2016. {{cite web}}:  (עזרה)
↑  "King Cobra (2016)". Rotten Tomatoes. Flixster. נבדק ב-8 בדצמבר 2016. {{cite web}}:  (עזרה)
↑  "King Cobra". Metacritic. CBS Interactive. נבדק ב-8 בדצמבר 2016. {{cite web}}:  (עזרה)
↑  Fuller, Graham (18 באפריל 2016). "King Cobra: Tribeca Review". Screen Daily. נבדק ב-29 במאי 2016. {{cite web}}:  (עזרה)
↑  Ehrlich, David (17 באפריל 2016). "King Cobra Is the 'Boogie Nights' of Gay Porn (Tribeca Review)". IndieWire. נבדק ב-29 במאי 2016. {{cite web}}:  (עזרה)
↑  DeFore, John (24 באפריל 2016). "King Cobra: Tribeca Review". The Hollywood Reporter. נבדק ב-29 במאי 2016. {{cite web}}:  (עזרה)
↑  Williams, Joe (20 באפריל 2016). "Brent Corrigan accuses Hollywood of 'bastardising' his life". PinkNews. נבדק ב-30 באוקטובר 2016. {{cite web}}:  (עזרה)
↑  "King Cobra subject Brent Corrigan says Hollywood 'bastardised' his life". Sydney Morning Herald. 19 באפריל 2016. נבדק ב-30 באוקטובר 2016. {{cite web}}:  (עזרה)
ראיין איירונאוטיקל קומפני

| --- | --- |

סמלי החברה
סמלי החברה
 נתונים כלליים
 מייסדים:  ט. קלאוד ראיין
 תקופת הפעילות:  1934 – 1969 (נרכשה על ידי טלדיין) 1999 (כאשר "טלדיין" נרכשה על ידי נורת'רופ גראמן ופסקה להתקיים)
 מיקום המטה:  סן דייגו, קליפורניה, ארצות הברית
 ענפי תעשייה:  תעשייה אווירית
 מוצרים עיקריים:  כלי טיס
  
 www.ryanaero.org
מטוס YPT-16
ראיין איירונאוטיקל קומפני (Ryan Aeronautical Company) הייתה יצרנית מטוסים אמריקנית אשר נוסדה על ידי ט. קלאוד ראיין בסן דייגו, קליפורניה, ארצות הברית ב-1934. ראיין, שנודע בעבור בניית המטוס ספיריט אוף סנט לואיס ששימש את צ'ארלס לינדברג בטיסה הטראנסאטלנטית הראשונה, היה מעורב במספר חברות אחרות, חלקן היו בעלות שמות דומים.
מטוסים מוקדמים

בשבת 1930 בנתה החברה את ה-ראיין פורסום. יוצרו 3 יחידות.
מהמטוסים הראשונים של החברה היה הראיין ST או "Sport Trainer", מטוס דו-מושבי בעל כנף תחתית עם מנוע מנסקו B-4 "פיראט" בעל 95 כוח סוס. חמישה מטוסים נבנו עד 1935, אז הוחלף הייצור לראיין STA, מטוס אירובטי עם מנוע חזק יותר, מנסקו C-4 בעל 125 כוח סוס. למטוס זה היה די כוח לביצוע תמרונים אווירובטיים, והוא זכה ב-1937 באליפות הבינלאומית לאירובטיקה. הראיין STA ספיישל המשופר יותר נבנה ב-1936, עם מנוע חזק יותר, מנסקו C-4S בעל 150 כוח סוס.
בשנת 1937 יוצרו 13 יחידות מראיין S-C, חילות האוויר של צבא ארצות הברית רכשו בשנת 1942 1 יחידה מהדגם שהיה קרוי "L-10".
בשנת 1940 יוצרו 3 מטוסי ריגול מדגם ראיין YO-51 דרגון פליי עבור הגיס האווירי של צבא ארצות הברית אשר היו בשרות מבצעי עד אוקטובר 1941.
מדינות זרות הביעו עניין במטוס למטרות צבאיות, ובתגובה הרחיבה ראיין את פתחי תא הטייס על-מנת לאפשר צניחה, וכינתה דגם זה ראיין STA. שישה הוזמנו על ידי מקסיקו, ובהמשך הוזמנו מטוסים נוספים על ידי הונדורס, גואטמלה, אקוודור, סין והודו המזרחית ההולנדית, רבים מהם הועברו לאוסטרליה לאחר הפלישה היפנית.
מאמן חילות האוויר של צבא ארצות הברית

חילות האוויר של צבא ארצות הברית (USAAF) הביעו עניין אף הם במטוס. מנועי ה"מנסקו" נתגלו כלא אמינים, והם הוחלפו במנועים רדיאליים. המטוסים כונו PT-15‏ (15 נבנו), PT-20‏ (30 נבנו), PT-21 (נבנו 100 עבור ה-USAAF ו-100 נוספים עבור הצי האמריקני) והגרסה הסופית PT-22 ריקרוייט (1,298 נבנו) שהוזמנה ב-1941.
גרסה אזרחית של המטוס, ה-S-C, בעלת תא נוסעים נפרד במקום תא טייס חשוף, יוצרה גם כן.
ראיין הייתה גם חלוצה בפיתוח טכניקות להמראה ונחיתה קצרה (STOL) עם מטוס התצפית YO-51 דראגון פליי. שלושה אבות טיפוס נבנו אולם ה-USAAF לא הזמינו אותו.
תקופת מלחמת העולם השנייה

בנוסף לבניית המאמנים עבור ה-USAAF, בתי הספר לטיסה של ראיין אימנו מספר רב של טייסי ה-USAAF במהלך מלחמת העולם השנייה, ובכך הפכה עצמה לבית הספר לטיסה הפרטי הגדול ביותר בארצות הברית באותה תקופה.
מטלה אחרת הייתה פיתוח מטוס הקרב המתקדם FR פיירבול בעקבות חוזה שהעניק לה הצי האמריקני ב-1943. הפיירבול הונע במשולב על ידי מנוע בוכנה שהותקן באפו, ועל ידי מנוע סילון שהותקן בזנבו. 1,300 הוזמנו, אך רק 66 נבנו בטרם הסתיימה הלחימה ואף אחד מהם לא הופעל בלחימה. ראיין ייצרה גם נגזרת בעלת שילוב של מנוע טורבו-פרופ ומנוע טורבו-סילון, ה-XF2R דארק שארק, אולם אף הזמנה לא הגיעה.
לאחר מלחמת העולם השנייה

בשנים הראשונות שלאחר מלחמת העולם השנייה, גיוונה ראיין את תחומי פעילותה, ובמשך תקופה קצרה אף בנתה ארונות קבורה.
מהנדסי ראיין תהו האם ה-FR-1 פיירבול, שכשהיה עם כמויות דלק קטנות היה בעל יחס דחף למשקל של 1, יהיה מסוגל להמריא אנכית. לשכת האווירונאוטיקה של הצי האמריקני העניקה ב-1947 חוזה לראיין לצורך בחינת אפשרות לפיתוח מטוס קרב סילוני הממריא אנכית. היה זה חלק מתוכנית לבדיקת התכנות שיגור כלי טיס מצוללת. ראיין ערכה בדיקות במטוס נשלט מרחוק מ-1947 עד 1951. ב-1953 העניק חיל האוויר האמריקני חוזה לראיין לפיתוח מטוס סילוני להמראה ונחיתה אנכית (VTOL), שניתן לו הכינוי X-13 ורטיג'ט. שני אבות טיפוס נבנו אולם חיל האוויר בחר להפסיק את פיתוח המטוס משום שלא היה לו צורך מבצעי בו.
ראיין רכשה את הזכויות לייצור המטוס הקל נביון מנורת' אמריקן אוויאיישן ב-1947, ומכרה את המטוס הן ללקוחות אזרחיים והן ללקוחות צבאיים. היא גם החלה לעסוק בתחומי הטילים וכלי הטיס הבלתי מאוישים (כטב"ם). היא פיתחה את כטב"ם המטרה פיירבי, ואת הפיירבירד (טיל האוויר-אוויר הראשון) בין היתר, כמו גם מספר כלי טיס ניסיוניים. ב-1968 פיתחה החברה את הכטב"ם ראיין AQM-91 פיירפליי ממנו ייצרה 28 יחידות.
ראיין רכשה 50% מקונטיננטל מוטורס קורפוריישן, יצרנית מנועי כלי טיס, ב-1965.
ב-1968 החברה נרכשה על ידי טלדיין תמורת 128 מיליון דולר, ושנה מאוחר יותר הפכה לחברת-בת בשליטה מלאה של חברה זו. קלאוד ראיין פרש מתפקיד היושב-ראש עם רכישת טלדיין.
נורת'רופ גראמן רכשה את ראיין אירונאוטיקל ב-1999.